
E L Ő T E R J E S Z T É S

Sülysáp Város Önkormányzata Képviselő-testületének
2013. szeptember 18-án tartandó munkaterv szerinti ülésére

5. napirendhez

Tárgy:
Óvodai vezetők pótlékainak megállapítása
Tisztelt Képviselő-testület!
Mint bizonyára ismeretes, a Köznevelési törvény új alapokra helyezte a pedagógusok bérezését, és ez érinti az óvodában alkalmazott vezetők pótlékát is.
A pótlékokat eddig egy ún. pótlékalap viszonylatában kellett megállapítani, ami 20 ezer Ft volt, így az oktatási-nevelési intézményvezetőink 300 %-ban megállapított vezető pótléka – bértől függetlenül – mindeddig fix, 60 ezer Ft összegű vezetői pótlékot eredményezett.

Az új pótlékrendszer ezzel szemben az illetményalapra vetíti a pótlék %-os értékét, azaz két ugyanolyan %-ban megállapított vezetői pótlék eltérő összeget eredményezhet két vezető esetében.

Mindez a jelen napirendi pont szempontjából annyiban releváns, hogy szükségesé teszi, hogy a Képviselő-testület döntésével átkonvertálja az eddigi vezetői pótlékokat az új pótlékrendszerre.

A Köznevelési törvény 1. melléklete szerint a Csicsergő Napköziotthonos Óvodában alkalmazandó vezetők kötelező létszáma a következő:
	Magasabb vezetői, vezetői megbízás
	Feltétel
	Létszám

	 intézményvezető
	intézményenként
	1

	 tagintézmény-vezető
	tagintézményenként
	1

	 intézményvezető-helyettes
	201 - 500 gyermek esetén
	2


A Köznevelési törvény 8. melléklete szerint az óvodai vezetők számára járó pótlékok és azok mértéke az illetményalap százalékában a következő:
	 Pótlék megnevezése
	 Pótlék alsó határa
	 Pótlék felső határa

	 intézményvezetői
	 40
	 80

	 intézményvezető-helyettesi
	 20
	 40


A tagintézmény-vezető a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 16. § (1) (4) c) pontja szerint a tagintézmény-vezető az intézményvezető-helyettesi pótlék alsó határa alapján megállapított pótlékra jogosult, ha a tagintézmény, intézményegység gyermek-, tanulólétszáma legfeljebb kettőszázötven fő.

2013. szeptember 1. és 2014. augusztus 31. között az illetményalap a teljes munkaidőre megállapított kötelező legkisebb alapbér (minimálbér) havi összegének

· 118,5 %-a középfokú végzettség esetén, azaz 116.130 Ft,
· 157,8 %-a alapfokozat esetén, 154.644 Ft,

· 172,9 %-a mesterfokozat esetén 169.442 Ft.
Mindezeket összevetve a jelenlegi pótlékösszegeket szinten tartva minden vezetői megbízás vonatkozásában a minimális pótlékszintre való beállást javasoljuk, azaz:

· intézményvezetői pótlék: 40 % (61.860 Ft),

· intézményvezető-helyettesi pótlék: 20 % (30.930 Ft),
· tagintézmény-vezetői pótlék: 20 % (30.930 Ft).
Kérem a javaslat szíves megtárgyalását, és döntésük meghozatalát.
…/2013. (IX. 18.) ÖKT határozati javaslat

Sülysáp Város Önkormányzatának Képviselő-testülete 
1./ a Csicsergő Napköziotthonos Óvodában alkalmazott vezetői pótlékokat 2013. szeptember 1-jétől az alábbiak szerint állapítja meg:
· intézményvezetői pótlék: 40 %

· intézményvezető-helyettesi pótlék: 20 %

· tagintézmény-vezetői pótlék: 20 %
2./ felkéri a polgármestert és az intézményvezetőt a szükséges intézkedések megtételére.
Határidő: azonnal
Felelős: polgármester, intézményvezető
Sülysáp, 2013. szeptember 12.

Horinka László s.k.

